
Text rozhodnutia
Súd: Krajský súd Trnava Spisová značka: 14S/81/2015 Identifikačné číslo súdneho spisu: 2015200344 Dátum vydania rozhodnutia: 08. 01. 2018 Meno a priezvisko sudcu, VSÚ: JUDr. Pavol Laczo ECLI: ECLI:SK:KSTT:2018:2015200344.7 Opravné uznesenie Krajský súd v Trnave v senáte zloženom z predsedu senátu JUDr. Pavla Lacza a členov senátu JUDr. Anity Filovej a JUDr. Ľubomíra Bundzela v právnej veci žalobcu: MENERT spol. s r.o., so sídlom Hlboká 3, 927 01 Šaľa, IČO: 17 330 165, právne zast.: advokátska kancelária agner & partners, s.r.o., so sídlom Špitálska 10, 811 08 Bratislava, IČO: 36 722 758, proti žalovanému: Okresný úrad Trnava, odbor výstavby a bytovej politiky, so sídlom Kollárova 8, 917 02 Trnava, za účasti ďalšieho účastníka: Spoločenstvo vlastníkov bytov a nebytových priestorov J. M. XX, XX, XX, so sídlom J. M. XXXX/XX, XXX XX K., právne zast.: Mgr. Ing. Eva Solčanová, advokátka, so sídlom Sládkovičova 1, 949 01 Nitra, o preskúmanie zákonnosti rozhodnutia žalovaného číslo OU-TT-OVBP2-2015/003459/PaHo zo dňa 03. marca 2015, t a k t o r o z h o d o l : Správny súd opravuje záhlavie rozsudku č. k. 14S/81/2015 - 171 zo dňa 09.11.2017, a to v doplnení: - právneho zástupcu ďalšieho účastníka tak, že v záhlaví má byť správne uvedené: „za účasti ďalšieho účastníka: Spoločenstvo vlastníkov bytov a nebytových priestorov J. M. XX, XX, XX, so sídlom J. M. XXXX/XX, XXX XX K., právne zast.: Mgr. Ing. Eva Solčanová, advokátka, so sídlom Sládkovičova 1, 949 01 Nitra“. o d ô v o d n e n i e : 1. Žalobou zo dňa 04.05.2015, doručenou súdu dňa 05.05.2015, sa žalobca domáhal preskúmania zákonnosti rozhodnutia žalovaného č. OU-TT-OVBP2-2015/003459/PaHo zo dňa 03.03.2015, ktorým tento postupom podľa ust. § 59 ods. 2 Správneho poriadku potvrdil rozhodnutie Mesta Sládkovičovo č. 102/2010/07-HL zo dňa 03.11.2014 a žalobcom podané odvolanie zamietol. Mesto Sládkovičovo vystupujúce v konaní v pozícií prvostupňového správneho orgánu vydaným rozhodnutím č. 102/2010/07- HL zo dňa 03.11.2014 nepriznalo spoločnosti MENERT spol. s r.o., so sídlom Hlboká 3, 927 01 Šaľa (žalobca) postavenie účastníka konania v konaní o dodatočnom povolení stavby spojeným s kolaudačným konaním stavby „Plynová teplovodná kotolňa pre bytový dom ul. J. M. XXXX/XX,XX,XX, XXX XX K.“ pre investora Spoločenstvo vlastníkov bytov a NP J. M. XX, XX, XX, XXX XX K., objekt č. 1353, na parc. č. 994/1, 994/2, 994/3 vedené na LV č. XXXX, k. ú. K.. 2. Dňa 09.11.2017 bol vo veci vedenej na tunajšom správnom súde pod č. k. 14S/81/2015 vyhlásený rozsudok. 3. Podľa § 143 zákona č. 162/2015 Z. z. Správny súdny poriadok (ďalej len „SSP“), správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1. 4. Nakoľko pri písomnom vyhotovení rozsudku č. k. 14S/81/2015 - 171 zo dňa 09.11.2017 došlo k zrejmej chybe v písaní spočívajúcej v neuvedení právneho zástupcu ďalšieho účastníka v záhlaví predmetného rozsudku, tunajší súd v zmysle § 143 SSP rozhodol tak, ako je uvedené vo výroku tohto uznesenia. 5.Toto rozhodnutie senát Krajského súdu v Trnave prijal pomerom hlasov 3:0 (§ 3 ods.9 zák. č. 757/2004 Z.z. v znení zákona č. 33/2011 Z.z.). Poučenie: Proti tomuto uzneseniu nie je prípustná sťažnosť. Proti tomuto rozhodnutiu je prípustná kasačná sťažnosť, ktorá musí byť podaná v lehote 1 mesiaca odo dňa doručenia rozhodnutia oprávnenému subjektu prostredníctvom Krajského súdu v Trnave na Najvyšší súd SR. Kasačnú sťažnosť môže podať účastník konania a osoba zúčastnená na konaní podľa § 41 ods. 2 SSP, ak bolo rozhodnuté v ich neprospech. V kasačnej sťažnosti sa musí okrem všeobecných náležitostí podania podľa § 57 SSP uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 SSP sa podáva (sťažnostné body) a návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Tieto povinnosti neplatia, ak má sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, ide o konania o správnej žalobe podľa § 6 ods. 2 písm. c) a d), je žalovaným Centrum právnej pomoci.

